钦定古今图书集成/明伦汇编/闺媛典/第210卷 > 真大韶妻张定娘
## 钦定古今图书集成/明伦汇编/闺媛典/第210卷 > 真大韶妻张定娘

按《浦城县志》：“张定娘，宋儒真德秀裔孙大韶妻。归真
六载，韶亡，张氏年十九，遗孤梧方襁褓，氏引刀断指，
誓天泣血，屏居一室，躬纺绩以奉舅姑，族党罕见其
面。历三十九年，病笃，闻妇育男，强起喜曰：‘吾延喘息
而待者，此也。今及见孙，死无憾矣’。”卒年五十九，卜葬
铜坑源，兵宪舒春芳为立碑于墓。梧结茅庐墓，亦以
“孝称。”万历间，直指刘应龙请于朝，诏旌表。